Forsætisráðherra segir óvissuna, varðandi jarðhræringar á Reykjanesskaga, vera versta og þær ólíku sviðsmyndir sem geti komið upp. Ríkisstjórnin fylgist grannt með stöðu mála í náinni samvinnu við sveitarfélögin og almannavarnadeild Ríkislögreglustjóra.
Ríkisstjórnin setti á laggirnar í júní, vegna jarðhræringanna, samhæfingarhóp ráðuneytastjóra úr nokkrum ráðuneytum til að fylgjast með gangi máli og sá hópur fundar í dag. Þá fylgist þjóðaröryggisráð grannt með eins og ríkisstjórnin.
þetta verður á dagskrá ríkisstjórnarinnar núna á föstudaginn til þess að fara einfaldlega yfir stöðuna og það er alveg ljóst að þetta er ofboðslega óþægilegt og ég verð að segja það að maður finnur til ekki síst með Grindvíkingum sem hafa orðið mest varir við þessa skjálfta og myndirnar sem við höfum verið að sjá auðvitað sýna kraftinn sem við finnum öll fyrir hér á suðvesturhorninu
Óvissan sé mikil, segir forsætisráðherra, og sérstaklega gagnvart því hvar gos geti komið upp. En hafa stjórnvöld áhyggjur af flugvellinum og Reykjanesbraut?
ja það er auðvitað eitt af því sem við höfum verið að ræða á vettvangi bæði ríkisstjórnarinnar og þjóðaröryggisráðs hverjar líkurnar eru á því og eitt af því sem innviðaráðherra er að skoða sérstaklega eru málefni flugvalla og að sjálfsögðu annarra samgönguleiða þ.e.a.s. veganna og auðvitað hljóta þessar jarðhræringar sem nú standa yfir að hafa áhrif á það mat til dæmis á mögulegum flugvelli í Hvassahrauni það er alveg ljóst að þessar jarðhræringar hljóta að hafa áhrif á það mat. Og draga úr líkunum á að af því verði? Ja væntanlega því viðerum að horfa á samkvæmt öllum líkum á langvarandi skeið óróa á Reykjanesi.